Firma (film)

**Firma** je právnický triler režiséra Sydney Pollacka, natočený podľa rovnomenného bestselleru Johna Grishama.

## Zápletka
Nový daňový právnik je zatiahnutý do lákavo vyzerajúcej právnickej firmy, ktorá má podľa všetkého mnoho tajomstiev. Keď vypátra, koho zastupujú a za akú cenu, tak sa rozhodne ujsť a zachrániť si nielen právnickú licenciu, ale i svoj život.

## Román verzus film
Film vo väčšine vecí kopíruje román, ale mení záver. Mitch neskončí na Karibských ostrovoch, ako je to v knihe; on a jeho žena jednoducho proste nasadnú do svojho auta a odcestujú z Memphisu.

Viaceré základné východiská z knihy sú vo filme a aj spôsob, ktorým sa Mitch vymaní z problémov. V knihe je Mitch ľahostajný k úzkostlivosti, ktorú vyžaduje etika od právnikov v USA. Pri kopírovaní istej informácie a jej odovzdaní FBI si priznáva, že porušil svoju mlčanlivosť vo vzťahu klient-právnik. Radšej, než by sa zaoberal týmto faktom, akceptuje, že nebude môcť vykonávať právnickú prax, šikovne spreneverí 10 miliónov dolárov z právnickej firmy v čase, keď dostane od FBI 2 milióny dolárov za spoluprácu s nimi. Potom sa vyparí s Abby do Karibiku.

Vo filme, podľa všetkého, aby mohol zachrániť svoju vlastnú bezúhonnosť, Mitch neukradne peniaze z firmy. Táto zmena povahy Mitcha McDeerea bola vytvorená Grishamom. Skôr než by zarobil na okolnostiach, tak ako v knihe, filmový McDeere skončí zbitý a potlčený, ale bezúhonný a s nepoškvrnenou profesionálnou cťou. McDeereho priznanie sa Abigail k nevere sa nachádza tiež len vo filme.

## Zoznam postáv
* Mitch McDeere (Tom Cruise) – hlavná postava; nedávny absolvent práva na Harvardovej univerzite
* Abigail „Abby“ McDeere (Jeanne Tripplehorn) – Mitchova manželka
* Avery Tolar (Gene Hackman) – Mitchov učiteľ vo firme
* Lamar Quinn (Terry Kinney) – Mitchov priateľ, ktorý pracuje vo firme
* Oliver Lambert (Hal Holbrook) – riaditeľ firmy
* Tammy Hemphill (Holly Hunter) – Eddieho stará sekretárka, ktorá pomôže Mitchovi získať a prefotiť súbory
* Ray McDeere (David Strathairn) – Mitchov brat, ktorý je vo väzení odsúdený za zabitie
* William Devasher (Wilford Brimley) – šéf ochranky vo firme
* Eddie Lomax (Gary Busey) – súkromný vyšetrovateľ, priateľ Raya McDeerea
* Agent Wayne Tarrance (Ed Harris) – agent FBI a Mitchov priamy kontakt na FBI
* The Nordic Man (Tobin Bell) – chladnokrvný prisluhovač Williama Devashersa

## Zaujímavosti
* Scéna, v ktorej je odhalené, že firma nechce, aby ich právnici mali vlastné peňažné prostriedky, pretože tak by si mohli udržať ich lojalitu vďaka tomu, že predstavujú ich jediný finančný príjem, sa neobjavuje vo filme
* V románe sa Devasherove krstné meno nikde nespomína
* Meno Genea Hackmana sa neobjavilo v reklamných materiáloch k filmu. Jeho kontrakt vyžadoval, aby jeho meno bolo dôležitejšie než názov filmu vo všetkých reklamných materiáloch. Kontrakt Toma Cruisea vyžadoval, aby jeho meno a jedine jeho meno bolo dôležitejšie ako názov filmu vo všetkých reklamných materiáloch. Hackman sa teda rozhodol vypustil svoje meno zo všetkých reklamných materiálov úplne, vypustil svoju osobu a prekvapil tak všetkých divákov. Vo filme samotnom nasleduje Hackmanove meno po Cruiseovoma pred titulom
* Jason Patric odmietol rolu Mitcha McDeerea
* Veta „They don’t run me, and you don’t run me (Nedobehnú ma a ty ma nedobehneš)“, ktorú povedal Mitch, sa spomína tiež vo filme Thief z roku 1981, kde ju hovorí Frank (James Caan) za podobných okolností
* Mercedes-Benz, ktorý dostal McDeere od svojej firmy, získal po skončení filmovania Tom Cruise
* Požiadavky na 3-miliónový honorár od potencionálnych režisérov (vrátane takých, ako sú Lili Fini Zanuck a Kevin Reynolds), boli považované za príliš vysoké
* Jedným z režisérových pôvodných plánov bolo, aby mal Mitch McDeere milostnú pletku so staršou kolegyňou, ktorú mala hrať Meryl Streepová
* Robin Wright Pennová odmietla rolu, ktorú neskôr vzala Jeanne Tripplehornová
* Film len za 23 dní priniesol do pokladníc v USA 100 miliónov dolárov
* Scéna, v ktorej naháňali Mitcha, bola zosmiešnená v epizóde amerického sitcomu Seinfeld
* Vo filme dostane Mitch od firmy Mercedes-Benz, hoci v románe mu dajú BMW.

## Ocenenia
Holly Hunterová bola za úlohu „Tammy Hemphill“ nominovaná na Oscara v kategórii „Najlepšia herečka vo vedľajšej úlohe“.

## Externé odkazy
* 
* 

Kategória:Filmy USA
Kategória:Filmy podľa názvu
Kategória:Filmy z 1993